alexandrainst/scandi-wiki huggingface dataset:
Tiger II

Tiger II eller Panzerkampfwagen VI Ausf. B, kjent under kallenavnet Königstiger («kongetiger»),  var en tysk panservogn fra andre verdenskrig. Den veide oppunder 70 tonn, avhengig av utførelse. Motoren var en V-12 Maybach HL 230 P30 bensinmotor på 690 Hestekrefter, 515 Kilowatt), og hadde dermed en topphastighet på 42 km/h. Den ble satt i produksjon tidlig i 1944 og ble produsert fram til krigens slutt. Den hadde en 88 mm kanon, samme kaliber som Tiger I, men kraftigere og med lengre løp. Den deltok i blant annet slaget om Normandie og Ardenneroffensiven.

Stridsvogner fra andre verdenskrig
Char B1

Char B1 var en fransk stridsvogn fra like før andre verdenskrig. Den hadde et mannskap på fire og var godt pansret.  Under slaget om Frankrike gjorde det en god figur mot tyske stridsvogner med sine gode pansring og kraftige skyts, men fikk lide på grunn av lav hastighet og høyt drivstofforbruk.  Erobrede Char B1 bis ble satt i tjeneste med tyske styrker, ofte som selvdrevet artilleri eller flammekastere.

Eksterne lenker 
 
 WWII vehicles (engelsk)
 Chars français  (fransk)

Stridsvogner fra andre verdenskrig
Rjukanfossen

Rjukanfossen er en foss som ligger lengst vest i Vestfjorddalen i Tinn kommune i Telemark, like vest for byen Rjukan. Fossen, som er en del av elva Måna, var en stor turistattraksjon i førindustriell tid og ble besøkt fra alle verdenshjørner. Den var et av de første vannfall som ble opplyst ved hjelp av egenskapt elektrisitet. Ved fossen ble det tidlig  bygd et eget hotell med tennisbane for ressurssterke turister.
 	
Fossen har en total fallhøyde på 238 meter og høyeste loddrette fall er 104 meter.

I 1905 la Rjukanfossen grunnlag for Sam Eyde med investorer, sitt oppkjøp av land i Vestfjorddalen. Fossen ble temmet og lagt i rør for å gi energi til salpeterproduksjon og industriprosjektet Norsk Hydro. Vannet brukes i Vemork kraftstasjon.

Navnet Rjukan var opprinnelig navnet på fossen, mens byen har fått sin navn fra fossen. Også et fossefall i Tovdalsvassdraget bærer navnet Rjukanfossen.

Ved fossen spilles årlig Marispelet og det slippes normalt ut vann i elven tilsvarende normalvannføring i forbindelse med dette arrangementet.

Grunnet store vannmengder sommeren 2007 ble Rjukanfossen sluppet for fullt i en lengre periode i juli. Dette førte til en markant oppsving i turisttilstrømningen til fossen.
Sommeren 2012 var det full vannføring i fossen da det var anleggsarbeid i forbindelse med kraftverkene. Samtidig var magasinene fulle.

Se også 
 Vemork-aksjonen

Eksterne lenker
 World Waterfall database
 Marispelet

Fosser i Vestfold og Telemark
Tinns geografi
Skiensvassdraget
Rjukan
Inger Pedersen (Ap-politiker)

Inger Astrid Pedersen (født 3. mai 1936 i Flekkefjord, Vest-Agder) er en norsk journalist og politiker (Ap) fra Narvik. Hun var innvalgt på Stortinget fra Nordland i to perioder 1985–1993. Hun var også statssekretær  i Miljøverndepartementet 1979–81 mens Rolf Hansen var miljøvernminister. 

I det sivile liv var hun journalist i avisa Fremover, Narvik 1959-1985 og informasjonssjef i Narvik kommune 1993-1998.

Stortingskomitéer 
 1989 – 1993 leder i Kontrollkomitéen
 1989 – 1993 medlem i Kontrollkomitéen
 1989 – 1993 medlem i Kommunal- og miljøvernkomitéen
 1985 – 1989 medlem i Den utvidede utenriks- og konstitusjonskomitéen
 1985 – 1989 leder i Justiskomitéen
 1985 – 1989 varamedlem i Valgkomitéen
 1985 – 1989 medlem i Justiskomitéen
 1985 – 1989 varamedlem i Den utvidede utenriks- og konstitusjonskomitéen
 1985 – 1989 medlem i Finanskomitéen

Referanser

Eksterne lenker 
 

Stortingsrepresentanter fra Ap
Stortingsrepresentanter for Nordland
Stortingsrepresentanter 1985–1989
Stortingsrepresentanter 1989–1993
Personer fra Flekkefjord kommune
Peder I. Ramsrud

Peder Ingvaldsen Ramsrud (1923–2014) var en norsk politiker (FrP). Han var innvalgt på Stortinget fra Oppland i perioden 1989–1993. Ramsrud var også medlem av Oppland fylkesting (1981–1983 og 1983–1987) og Østre Toten kommunestyre (1979–1983 og 1983–1987).

Bakgrunn og yrkesliv 
Peder I. Ramsrud var født i Fåberg, og var sønn av Ingvald Ramsrud (1900–1980) og Margit f. Sagbakken (1901–1990). Da Peder var smågutt, flytta de til bruket Ramsrud på Biri. Noen år seinere begynte familien med bureising på stedet Skogly. Faren Ingvald Ramsrud var også aktiv politiker og satt i Biri herredsstyre for Kristelig Folkeparti. 

Ramsrud gikk på Viken kristelige folkehøyskole i 1939–1940 og tok deretter Indremisjonselskapets bibelskole og predikantkurs. Han begynte så ei lang karriere som forkynner for Oppland indremisjon, fra ca. 1941 til 1957. Han skrev flere sanger, blant annet den forholdsvis kjente I romerbrevet åtte, jeg bor i nummer tre.

Ramsrud sluttet som predikant fordi han følte seg utslitt. Etter mellomspillet som profesjonell kunstmaler omskolerte han seg til forsikringsbransjen. Etter diverse fusjoner havna Ramsrud i Storebrand, der han avslutta sin yrkeskarriere som assurandør i 1989. 

Ramsrud var gift med Valborg Skår (født på Eina), som stammer fra en kunsterfamilie i Hardanger. De var bosatt i Kolbu i Østre Toten.

Politisk karriere 
Peder Ramsrud meldte seg tidlig inn i Anders Langes parti og fortsatte som aktivt medlem etter navneendringa til Fremskrittspartiet i 1977. Han var i to perioder medlem av både Oppland fylkesting og Østre Toten kommunestyre, samt mangeårig styremedlem i Oppland Fremskrittsparti. I fylkeslaget var han også formann i perioden 1973–1977. Da Ramsrud som 66-åring ble valgt inn på Stortinget, ble han kjent som den første oldefaren som stilte nyvalgt i nasjonalforsamlinga.

Stortingskomiteer 
 1989 – 1993 medlem i Landbrukskomiteen

Referanser

Kilder 
 Opplandsarkivets avskrift av kommunevalgresultater 
 Peder Ramsrud: Vekkelse. Indremisjonsforlaget, 1953

Eksterne lenker 
 

Stortingsrepresentanter fra FrP
Stortingsrepresentanter for Oppland
Stortingsrepresentanter 1989–1993
Lokalpolitikere i Østre Toten
FrP-politikere i Oppland
Norske assurandører
Personer fra Østre Toten kommune
John S. Tveit

John Sevald Tveit (født 1931) er en norsk politiker (KrF). Han var stortingsrepresentant fra Rogaland fra 1985 til 1993.

Tveit er handelsutdannet, og arbeidet fra 1949 ved Haugesund Mekaniske Verksted. Senere var han skoselger, før han i 1955 startet egen forretning i Tysværvåg, Tysvær Handel. Tveit drev denne butikken frem til 1973, da han ble ansatt ved formannskapskontoret i Tysvær. Etter Tveit var ferdig som heltidspolitiker var han næringssjef i Tysvær kommune 1993–1997, og han har også hatt flere styreverv i næringsliv og organisasjoner. 

Han begynte med politikk i 1959, da han ble valgt inn i kommunestyret i Tysvær.
Tveit var Tysværs ordfører fra 1967 til 1975 og fylkesordfører i Rogaland fra 1979 til 1983. Han var innvalgt på Stortinget fra Rogaland fra 1985 til 1993 etter å ha vært vararepresentant i periodene 1969–1973, 1973–1977 og 1977–1981. 

Tveit ble tildelt KS-medaljen  i 1996.

Stortingskomitéer 
 1989–1993 leder i Samferdselskomitéen
 1985–1989 leder i Kommunal- og miljøvernkomitéen

Referanser

Eksterne lenker 
 

Stortingsrepresentanter fra KrF
Stortingsrepresentanter for Rogaland
Stortingsrepresentanter 1985–1989
Stortingsrepresentanter 1989–1993
Fylkesordførere i Rogaland
KrF-ordførere i Rogaland
Ordførere i Tysvær
Personer fra Tysvær kommune
Fylkesordførere fra KrF
Petter Bjørheim

Petter Bjørheim (født 2. januar 1965 i Stavanger i Rogaland) Grunder/leder samt tidligere en norsk politiker (FrP). Han ble innvalgt på Stortinget fra Rogaland i 1989 som den yngste valgte stortingsrepresentant  noensinne fra Rogaland.

Han var aktiv i Frp fra 1978 og har hatt en rekke politiske verv frem til høsten 1993.

Han var leder for Stavanger FpU 1980-1983 og Rogaland FpU i 1982-1985. 

Han var leder for Stavanger Frp I 1987-1988.

Han var sentralstyre medlem i FpU i 2 perioder 1986-88 og 1988-1990.

Han etablerte i 1987 selskapet Vaktcompaniet as som han ledet frem til fusjon med Falck i 1996.

Han ledet ulike avdelinger og divisjoner i selskapene Falck og G4S i perioden 1996-2007. 

Han var direktør i NOHA (Norsk Hammerverk) fra 2007 og frem til at selskapet ble solgt ut av utc. Han ble deretter Kjededirektor i Mx Sport Norge  fra 2013 til 2019.

Han har også deltatt i etableringen av en rekke selskaper og innehar en rekk styreverv.

Han ble i 2010 utnevnt til Æresmedlem i Vaulen IL for sitt frivillige arbeid for klubben.

Stortingskomitéer 

 1989 – 1993 medlem i Energi- og industrikomitéen
 1989 – 1993 varamedlem i Valgkomitéen

Eksterne lenker 
 

Stortingsrepresentanter fra FrP
Stortingsrepresentanter for Rogaland
Stortingsrepresentanter 1989–1993
Personer fra Stavanger kommune
Champa

Champa var et kongedømme i området rundt Hue i dagens Vietnam som oppstod da en lokal føydalfyrste, Kiu-lin, gjorde opprør mot keiseren av Kina og løsrev seg i 192. Kineserne kalte kongedømmet Lin-yi. Riket bestod i godt over tusen år, til det ble vietnamesisk vasallstat i 1697. Det opphørte å eksistere helt og holdent i 1720-årene som egen enhet og de siste Champa-områdene ble overtatt av keiser Minh Mạng i 1832.

I sin storhetstid dekket Champa et område som omtrent tilsvarer de moderne vietnamesiske provinser  Quang Nam, Quang Tin, Binh Dinh, Khanh Hoa, Phan Rang og Binh Thuan. Fra  300-tallet ble riket indifisert; hinduismen ble statsreligion og kulturen ble preget av  indisk kultur.

Se også 
 Chamfolket

Vietnams historie
Historiske stater
Gassisk

Gassisk (også kalt madagassisk og malgassisk) er et språk i den austronesiske språkfamilien. Språket snakkes på Madagaskar, hvor det sammen med fransk er offisielt språk, samt på Komorene, Réunion og Mayotte. Språket snakkes av til sammen 17 millioner mennesker.

Språket ble tidligere skrevet med det arabiske alfabetet, men fra 1800-tallet begynte det å bli vanlig å skrive språket med det latinske alfabetet.

Eksterne lenker 
 Malagasy - UCLA Language Materials Project, University of California Los Angeles (UCLA).

Borneofilippinske språk
Språk i Frankrike
Språk på Komorene
Språk på Madagaskar
Slaget ved Ad Decimum

Slaget ved Ad Decimum ble kjempet mellom en østromersk invasjonsstyrke og den vandalske hæren, som var sterkt redusert grunnet en konflikt på Sardinia. Denne romerske seieren førte til at kong Gelimer måtte flykte Karthago, og den var begynnelsen på slutten til vandalenes kongedømme.

Ad Decimum er latin for ti-mils markøren og viser til at slaget ble kjempet cirka ti romerske mil sør for vandalenes hovedstad Karthago. Slaget kan også bli omtalt som det andre slaget om Karthago.

Slag under Østromerriket
Justinians kriger mot vandalene
Konflikter i 533
Mary Kvidal

Mary Synnøve Kvidal (født 4. juli 1943 i Malvik) er en tidligere, norsk skoleleder og politiker (Ap) som var kirke- og undervisningsminister 1988–1989 og stortingsrepresentant for Sør-Trøndelag 1989–1993.

Liv og virke 
Hun vokste opp på Vikhammer i Malvik som datter av rørlegger Odd Schiøll og hustru Bergljot Dalsbø. Hun giftet seg i 1963 med lokomotivfører og senere inspektør i NSB, Otto Kvidal fra Trondheim. Han har vært engasjert i Statstjenestemannskartellet, og satt som varaordfører i Malvik for Arbeiderpartiet 1980–1983.

Hun tok artium i 1963 og lærerskoleeksamen i 1965, og har tatt tilleggsutdanning i spesialpedagogikk og skoleutvikling, og 1. avdeling jus. Hun var lærer på Vikhammer og i Hommelvik før hun var undervisningsinspektør og så rektor ved Hommelvik skole 1981–1988. Kvidal var ansatt som skolesjef i Malvik kommune 1994–2005, men hadde permisjon så lenge hun var statssekretær.

Kvidal var innvalgt i Malvik kommunestyre 1968–1971 og 1976–1979, den siste perioden også i formannskapet, leder i Sør-Trøndelag arbeiderparti 1987–1993, og medlem av Sør-Trøndelag fylkesting og fylkesutvalg etter valget i 1987 og frem til hun ble utnevnt som statsråd i Kirke- og undervisningsdepartementet i Brundtland-regjeringen i juni 1988. Kvidal satt frem til regjeringsskiftet etter stortingsvalget i 1989, da hun ble valgt inn på Stortinget fra Sør-Trøndelag. Hun var sekretær i Stortingets finanskomité. Hun var nestleder i Europabevegelsen, og ble ikke renominert som stortingskandidat av Sør-Trøndelag arbeiderparti på grunn av sitt standpunkt i EF/EU-spørsmålet. Hun gikk ut av Stortinget i 1993, men kom tilbake til regjeringen som statssekretær for statsråd Jens Stoltenberg i Nærings- og energidepartementet og så i Finansdepartementet 1996–1997.

Mary Kvidal ble tildelt Kongens fortjenstmedalje i gull i 2006.

Referanser

Eksterne lenker 
 

Norske utdanningsministre
Ap-statsråder
Statsråder i Regjeringen Brundtland II
Stortingsrepresentanter fra Ap
Stortingsrepresentanter for Sør-Trøndelag
Stortingsrepresentanter 1989–1993
Statssekretærer fra Ap
Lokalpolitikere i Malvik
Kongens fortjenstmedalje i gull
Personer fra Malvik kommune
Ernst Wroldsen

Ernst Willy Wroldsen (født 1944) er en norsk politiker (Ap). Han ble innvalgt på Stortinget fra Vestfold i 1981 og satt på Tinget i tre perioder fram til 1993. 

I det sivile liv arbeidet han som EDB-operatør før stortingstiden, og som informasjonssjef i Vestfold kraft etter stortingstiden. Han var leder av Vestfold Arbeiderparti 1984-1990.

 9. oktober 1985 – 30. september 1989  Visesekretær i Lagtinget
 1. juli 1990 – 30. september 1991  Andre varapresident i Stortinget 

 1989 – 1993 nestleder i Energi- og industrikomitéen
 1989 – 1993 varamedlem i Den utvidede utenriks- og konstitusjonskomitéen
 1989 – 1993 medlem i Energi- og industrikomitéen
 1989 – 1993 varamedlem i Valgkomitéen
 1985 – 1989 varamedlem i Valgkomitéen
 1985 – 1989 varamedlem i Den utvidede utenriks- og konstitusjonskomitéen
 1985 – 1989 medlem i Sosialkomitéen
 1985 – 1989 medlem i Valgkomitéen
 1981 – 1985 medlem i Kirke- og undervisningskomitéen

Referanser

Eksterne lenker 
 

Stortingsrepresentanter 1981–1985
Stortingsrepresentanter 1985–1989
Stortingsrepresentanter 1989–1993
Stortingsrepresentanter fra Ap
Stortingsrepresentanter for Vestfold
Personer fra Bamble kommune
Aaron Burr

Aaron Burr jr. (født 6. februar 1756, død 14. september 1836) var en amerikansk politiker og eventyrer. Han var et ledende medlem av Det demokratisk-republikanske partiet i New York og en ivrig tilhenger av guvernør George Clinton. 

Han var USAs tredje visepresident under Thomas Jefferson, men huskes best for å ha drept tidligere finansminister Alexander Hamilton i en duell. Han ble også stilt for retten for høyforræderi i forbindelse med hans grandiose plan om å etablere en uavhengig stat i Spansk Texas og de vestlige deler av Amerika, dette i samarbeid med Spania – selv om det etter hans egne utsagn skulle være en femtekolonne under en forventet krig med Spania.

Referanser

Eksterne lenker 
 
 

USAs visepresidenter
Senatorer fra New York
Offiserer fra USA
Jurister fra USA
Personer fra Newark
Wenche Lyngholm

Wenche Lyngholm (født 13. mai 1951 i Moss, Østfold) er en norsk politiker (SV). Hun ble innvalgt på Stortinget fra Østfold i 1989.

Regjering 
 21. oktober 2005 –  Statssekretær Fornyings- og administrasjonsdepartementet

Stortingskomitéer 
 1989 – 1993 medlem i Kirke- og undervisningskomitéen
 1989 – 1993 varamedlem i Valgkomitéen

Eksterne lenker 
 

Stortingsrepresentanter 1989–1993
Norske riksrevisorer
Statssekretærer fra SV
Statssekretærer i Regjeringen Stoltenberg II
Personer fra Moss kommune
Stortingsrepresentanter for Østfold
Olympique lyonnais

For kvinnelaget under samme navn, se Olympique lyonnais (kvinner).

Olympique lyonnais (populært kalt OL, Lyon eller Olympique Lyon) er et fransk fotballag fra Lyon. Klubben ble stiftet i 1950, og spiller i landets høyeste divisjon Ligue 1.

Klubben ble stiftet som Olympique Lyon Universitaire i 1899, men ble først etablert på landsbasis i 1950. Deres mest suksessfulle periode var i 2000-årene, da de vant sin aller første Ligue 1-mesterskap i 2001/02, og fulgte på med syv strake serietitler. Lyon har også vunnet Trophée des Champions syv ganger, Coupe de France fire ganger og Ligue 2 tre ganger. De har deltatt i Mesterligaen elleve ganger, og har kommet til semifinalen ved en anledning.

Olympique lyonnais spiller sine hjemmekamper på Stade des Lumières i Lyon. Dette stadionet blir åpnet i januar 2016, og erstatter Stade de Gerland. Stadionet tar 59 500 tilskuere på fotballkamper. Lyon ble medlem av G-14 i 2002.

Klubben er en av de mest populære klubbene i Frankrike. Omtrent 11% av landets befolkning støtter klubben. Denne førstplassen deler de med PSG, mens Olympique de Marseille ikke kommer langt bak.

Klubbens kallenavn, Les Gones, betyr «Barna».

Trenere 
Olympique lyonnais har hatt 22 faste trenere og to midlertidige ledere siden klubbens start i 1950. Den første treneren var Oscar Heisserer, som fungerte som spillende trener de første årene. Den lengstsittende trener er Aimé Mignot, som satt i sjefsstolen fra 1968 til 1976.

Alain Perrin var den første Lyon-treneren som vant The Double med klubben.

Spillerstall 
Oppdatert 19. oktober 2022.

Utlånte spillere

Kjente spillere med en fortid i klubben

Referanser

Eksterne lenker 
 
 Klubbens offisielle nettsider

Fotballag i Frankrike
Olympique lyonnais
Fotballag etablert i 1950
Sport i Frankrike i 1950
Patrick Vieira

Patrick Vieira (født 23. juni 1976) er en fransk fotballtrener og tidligere fotballspiller som er manager for den engelske klubben Crystal Palace FC.

Vieira var defensiv sentral midtbanespiller, og spilte sist i Manchester City FC frem til sommeren 2011. Vieira var i Arsenal fra 1996 til 2005, og var kaptein de to siste årene. Med Arsenal vant han tre Premier League-titler og fire FA-cup-titler. Han spilte 280 kamper for Arsenal og scoret 69 mål på 280 kamper, og hadde en viktig rolle i Arsenals midtbanelinje. Han ble verdensmester med det franske landslaget i 1998.

Vieira dro videre til Juventus sommeren 2005. Han var med på å vinne ligamesterskapet, men da Juventus ble degradert til Serie B som følge av calciopoli-skandalen, gikk han til Inter Milan høsten 2006.  Etter tre sesonger i Milano, ble det i januar 2010 inngått en kontrakt for seks måneder med Manchester City, med mulighet for en tolv måneders forlengelse.

Referanser

Eksterne lenker 
 
 
 
 
 

Franske fotballspillere
Franske fotballtrenere
Europamestere i fotball
Spillere i Fotball-VM 1998
Spillere i Fotball-EM 2000
Spillere i Fotball-VM 2002
Spillere i Fotball-EM 2004
Spillere i Fotball-VM 2006
Spillere i Fotball-EM 2008
Deltakere for Frankrike under Sommer-OL 1996
Fotballspillere under Sommer-OL 1996
Fotballspillere for AS Cannes
Fotballspillere for AC Milan
Fotballspillere for Arsenal FC
Fotballspillere for Juventus FC
Fotballspillere for FC Internazionale Milano
Fotballspillere for Manchester City FC
Æreslegionen
Personer fra Dakar
Verdensmestere i fotball
Kjerringåsen Alpinsenter

Kjerringåsen Alpinsenter i Sarpsborg er Østfolds største alpinanlegg. Bakken har tre heiser, fem nedfarter og en høydeforskjell på 146 meter. Dette gir gode muligheter for å stå slalåm og snowboard. Kjerringåsen Alpinsenter baserer seg i stor grad på bruk av kunstsnø, og har et godt utbygd anlegg med flere snøkanoner og stor produksjonskapasitet.

Snøkanon ble for første gang benyttet i Kjerringåsen i 1979.

Fakta om Kjerringåsen Alpinsenter: 
 4 nedfarter (+ 1 nedfart i barnebakken)
 146 meter høydeforskjell
 Lengste nedfart er 650 meter
 Egen barnebakke med heis

Se også
 Liste over norske alpinanlegg

Eksterne lenker 

 Kjerringåsen Alpinsenters hjemmeside

Alpinanlegg i Norge
Sport i Sarpsborg
Idrettsanlegg i Viken
Byggverk i Sarpsborg
Det demokratisk-republikanske parti

Det demokratisk-republikanske partiet er forløperen for dagens demokratiske parti i Amerikas forente stater. Partiet ble grunnlagt av Thomas Jefferson og James Madison i 1792 og var det ene av de to ledende partiene (det andre var Føderalistpartiet) i den første perioden med partier fram til 1824. 

Partiet ble opprinnelig kalt «Det republikanske partiet», men motstanderne brukte navnet «Det demokratisk-republikanske partiet» i et forsøk på å koble det til massakrene under den franske revolusjon. Historikere bruker ofte den siste betegnelsen for å skille det fra dagens Republikanske parti. Medlemmene ble betegnet som «Republikanere» eller «Jeffersonske republikanere».

Partiet ble primært dannet for å arbeide mot Føderalistpartiets økonomiske politikk og utenrikspolitikk, hvor partiet blant annet gikk inn for å holde et godt forhold til Frankrike. Partiet gikk inn for en streng tolkning av grunnloven, med størst mulig selvstyre for delstatene og beskyttelse av den «frie bonde» overfor kapitalkreftene.

Fram til nederlaget Den britisk-amerikanske krig i 1812 gikk partiet imot føderalistenes politikk med hensyn til skatter, utviklingen av en marine og andre militærkostander, statsgjeld og etabling av en føderal statsbank, men etter 1812 ble partiet delt i disse spørsmålene, med Jefferson og Madison som ledere av hver sin fløy. Etter at Føderalistpartiet ble splittet i 1815, sluttet store delen fra dette partiet seg til Madisons fløy.

Partiet hadde følgende presidenter:
 Thomas Jefferson (valgt i 1800 og 1804)
 James Madison (valgt i 1808 og 1812)
 James Monroe (valgt i 1816 og 1820)

Partiet dominerte Kongressen og de fleste delstatens forsamlingen, men sto svakest i New England. William H. Crawford var deres siste presidentkandidat som tapte valget i 1824. På den tiden var partiet i oppløsning i en rekke fraksjoner, en ledet av Andrew Jackson ledet fram til dagens demokratiske parti. En annen fraksjon, ledet av Henry Clay og John Quincy Adams førte til Det nasjonalrepublikanske partiet og senere Whig Party.

Tidligere politiske partier i USA
Etableringer i 1792
1792 i USA
Opphør i 1825
Politikk i 1825
Hnefatafl

Hnefatafl (moderne islandsk: [hne:vatapl]), kongens bord eller tablut var et av Nord-Europas store brettspill. Spillet var populært i Skandinavia i og før vikingtiden. Spillet handler om en vikingkonge som blir angrepet i borgen sin. Det ligner sjakk, da det er et strategi-spill og brikkene flytter seg på samme vis som tårnene. Den største forskjellen fra sjakk er at man tar brikkene ved å holde både rutene nord/sør for brikken eller vest/øst for brikken (flanket). Det skiller seg fra de fleste andre spill ved at det er asymmetrisk.

Spillets gang 
Brettet er vanligvis 11x11 men kan også spilles på 9x9 eller 13x13.

Hvit starter i midten. Deres mål er å sikre Kongen i en borg (i et av hjørnene) og har 13 brikker (12 hirdmenn og en Konge). Svart  starter med seks angripere langs alle de fire sidene (24). De skal stoppe kongen, dette gjøres ved å omringe kongen på rutene i nord/sør OG i øst/vest. Alle borger er fiendtlige, selv for kongen (om han ikke okkuperer en av dem).

Spilt som 9x9, har spillet navnet Tablut, og hvit har her 8 hirdmenn og kongen, mens svart har fire angripere per side, 16 totalt. Som andre samiske brettspill, brukes der brikker som er forskjellige av fasong, men gjerne samme farge for det som her er gjenbilda som svart og hvitt.

Flytting av brikker (trekk) 
Angriperne gjør alltid første trekk, og spillet fortsetter med trekk vekselsvis mellom de to partiene. Alle angripere og forsvarere flyttes på samme måte: En brikke kan flyttes til alle sider en eller flere ruter til ledig plass (på samme måte som tårnet i sjakk), men ikke diagonalt (på skrå). Det er ikke tillatt å hoppe over andre brikker. Bare kongen kan innta ruten i sentrum (kongens borg), men andre kan fritt hoppe over den om ønskelig. Heller ingen andre enn kongen kan innta hjørnerutene (de fire borgene kongen kan flykte til).

Notis

Referanser

Eksterne lenker
 
 Vikingfestival.no
 Hnefatafl.net
 Hnefatafl online

Brettspill
Vikingtiden
Liste over Australias statsministre

Statsministeren (engelsk: Prime Minister) i Australia er landets regjeringssjef. Vedkommende er i praksis den med mest politisk makt i Australia. Statsministeren leder regjeringen for det australske samveldet (Commonwealth of Australia) og innehar sitt verv etter oppdrag fra Australias generalguvernør.

Liste over australske statsministere 
De politiske partiene som er angitt nedenfor er det partiet statsministeren tilhørte da de holdt embedet. Flere australske statsministere har vært medlem av andre partier enn det partiet de var med i da de var regjeringssjef.

Eksterne lenker 
 
 Australia's Prime Ministers / National Archive of Australia
 Biographies of Australia's Prime Ministers / National Museum of Australia
 Official website of the Prime Minister of Australia

  
Australia